Konfirmanderne Line, Signe og Ina er efter en tur i Nørresundby Kirke på vej ud for at samle ind til årets sogneindsamling for Folkekirkens Nødhjælp. - Det er fordi vi gerne vil støtte folk, der ikke har nogen penge, som sulter måske, siger Line Søbygge til TV2/Nord. Pigerne har held med at få penge i bøssen flere gange - også selvom det er lidt nervepirrende at gå folk på dørene. Indsamlingen gælder som en af konfirmandernes gudstjenester - men det betyder ikke, at det er sidste gang. - Jeg kunne godt tænke mig at gøre det igen. Det er rigtig spændende og det støtter et godt formål, siger Line Søbygge til TV2/Nord.
[size=2]Folkekirkens Nødhjælp samlede i dag ind for at stoppe sult i verdens fattigste lande. I Nørresundby var det især konfirmander, der samlede ind i den gode sags tjeneste. 
[/size]